钦定古今图书集成/方舆汇编/职方典/第1533卷 > 铜仁府建置沿革考 通志
## 钦定古今图书集成/方舆汇编/职方典/第1533卷 > 铜仁府建置沿革考 通志

本府

《禹贡》荆州南境。周属楚。汉为武陵郡。隋为清江明阳郡。唐初，为辰州地。垂拱二年，分辰州麻阳县地，置锦州卢阳郡于此，领万安县。天宝元年，改常丰县。五代时，没于蛮。宋为思、珍二州地。元置铜仁大小江等处军民长官司，隶都云定云等处安抚司。明洪武初，改铜仁长官司，隶思州宣慰司。永乐十一年，设铜仁府，隶贵州布政司，领长官司四。正统四年又以废乌罗府之乌罗、平头二长官司属焉。万历二十六年革铜仁司，置铜仁县附郭。

皇清因之，领县一：

铜仁县

明初为铜仁长官司。万历二十六年，巡府江东之巡按应朝卿因铜仁司土官不法，题改设铜仁县，隶府。

皇清因之。康熙十二年，以各土司钱粮属县，编户五。

里领长官司四省溪提、溪乌、罗、平头